คลิกเดียวรู้ ชวนเที่ยวเติมหวาน จนน้ำตาลเรียกพี่
Will you marry me? เป็นประโยคหวานซึ้งที่ช่างเหมาะกับบรรยากาศในช่วงนี้จริงๆ เชื่อว่า มีคู่รักที่กำลังจะเข้าสู่พิธีวิวาห์กันในวันวาเลนไทน์ปีนี้หลายคู่ทีเดียว โดยเฉพาะงานแต่งที่จัดขึ้นท่ามกลางบรรยากาศแสนโรแมนติกของสถานที่ท่องเที่ยวในเมืองไทย เรียกว่าได้บรรยากาศงานแต่งที่ไม่เหมือนใคร แถมได้ท่องเที่ยวฮันนีมูนเพิ่มดีกรีความหวานให้พุ่งขึ้นได้อีกหลายองศา เริดอะ,สำหรับปฏิทินท่องเที่ยวสัปดาห์นี้ ไทยรัฐออนไลน์ จะพาไปเสาะหางานอีเวนต์ท่องเที่ยวที่จัดขึ้นมา เพื่อเอาใจนักท่องเที่ยวกลุ่มคู่รักเป็นพิเศษ ไม่ใช่แค่สวยงามน่าเดินทางไปท่องเที่ยวพักผ่อนเท่านั้น แต่ยังเนรมิตให้สถานที่แห่งนั้นโรแมนติกมากขึ้นสำหรับว่าที่เจ้าบ่าวเจ้าสาวอีกด้วย คู่ไหนที่ได้ฤกษ์แต่งกันปีนี้ ก็คงได้ฟินไปกับบรรยากาศสวยๆ สุดโรแมนติกสมใจ ส่วนคู่ไหนยังไม่มีไอเดีย ก็สามารถไปเที่ยวเพื่อเก็บข้อมูลไว้แพลนงานแต่งปีหน้าก็ได้นะยูววว์ ว่าแต่จะมีที่ไหนบ้าง ตามมาดูกันเลย,วิถีแห่งรักลุ่มแม่น้ำปิง,วันที่ 14 ก.พ. 2558 จ.ตาก ชวนร่วมงาน วิถีวัฒนธรรมแห่งความรักเหนือลุ่มแม่น้ำปิง และได้กำหนดจัดงาน จดทะเบียนสมรส ณ เกาะวาเลนไทน์ เหนือเขื่อนภูมิพล ตั้งแต่เวลา 12.30 น. เป็นต้นไป ซึ่งตรงกับวันแห่งความรัก โดยมีกิจกรรมต่างๆ ได้แก่ พิธีเจริญพุทธมนต์คู่สมรส ณ บริเวณพลับพลาสันเขื่อนภูมิพล การถ่ายรูปแสตมป์สื่อแห่งความรัก ขบวนแห่ขันหมาก ขบวนกลองยาว และขบวนแห่ของชุมชนต่างๆ ในอำเภอสามเงา เพื่อเคลื่อนไปยังบริเวณแพพิธี กิจกรรมบายศรีสู่ขวัญ พิธีจดทะเบียนสมรส มอบทะเบียนสมรสและของที่ระลึกแก่คู่สมรสโดยผู้ว่าราชการจังหวัด,จากนั้น ถ่ายรูปเป็นที่ระลึก ณ เกาะวาเลนไทน์ และเฉลิมฉลองมงคลสมรส รับประทานอาหารเย็นบนแพอาหาร สอบถามข้อมูลเพิ่มเติมได้ที่สำนักทะเบียนอำเภอสามเงา โทร. 0 5580 0758 ส่วนคู่รักที่ต้องการเดินทางไปท่องเที่ยวและร่วมชมงานติดต่อได้ที่ ททท.สำนักงานตาก โทร.0-5551-4341-3, tattak@tat.or.th หรือ ,www.facebook.com/taktravel,กุมภาสัญญารัก, ,วันนี้-28 ก.พ. 2558 จ.สุพรรณบุรี ชวนร่วมงาน กุมภาสัญญารัก ณ ศูนย์ส่งเสริมและพัฒนาอาชีพการเกษตร (พันธุ์พืชเพาะเลี้ยง) อ.อู่ทอง จ.สุพรรณบุรี ภายในงานพบกับ สวนกุหลาบสายพันธุ์วาเลนไทน์ จัดรูปแบบสวนสไตล์แวร์ซายน์ (รูปทรงเรขาคณิต) ออกดอกสีแดงชูช่อบานสะพรั่ง เพื่อต้อนรับกับเทศกาลวันแห่งความรัก การออกร้านของดีเมืองสุพรรณบุรี สินค้า OTOP ของชุมชน มีจุดจำหน่ายพรรณไม้ราคาถูกให้นักท่องเที่ยวได้เลือกซื้อเลือกชม,และในวันที่ 14 ก.พ. 2558 จะมีการจัดพิธีมงคลสมรสหมู่ จดทะเบียนสมรสหมู่ ชวนคู่รักเดินเที่ยวชมดอกไม้นานาพันธุ์ รวมทั้งสวนกุหลาบแดงนับแสนดอก สอบถามเพิ่มเติมได้ที่ ศูนย์พันธุ์พืชเพาะเลี้ยง โทร 0-3543-7705, ททท.สำนักงานสุพรรณบุรี โทร. 0-3552-5867 ,0-3552-5880,ปายรักสุดขอบฟ้า ปี 7,วันที่ 14-15 ก.พ. 2558 จ.แม่ฮ่องสอน ชวนร่วมกิจกรรม ปายรักสุดขอบฟ้า ครั้งที่ 7 โดยเป็นกิจกรรมแรลลี่คู่รัก เพื่อตอบโจทย์ไลฟ์สไตล์ด้านการท่องเที่ยวของคู่รักในปัจจุบัน รับสมัคร 20 คู่รัก ร่วมแรลลี่ท่องเที่ยวธรรมชาติ ในบรรยากาศโรแมนติกของเมืองปาย สำหรับคู่รักที่สมัครเข้าร่วมจะได้สัมผัสกิจกรรมสุดแสนประทับใจตลอด 2 วัน 1 คืน ในราคาเพียง 2,222 บาท ต่อคู่เท่านั้น โดยมีกิจกรรมต่างๆ ดังนี้ แรลลี่คู่รักบนเส้นทางสายโรแมนติก เชียงใหม่-ปาย 1095 พร้อมร่วมสนุกสนานกับกิจกรรมตลอดเส้นทาง เยี่ยมชมหมู่บ้านวัฒนธรรมจีนยูนนานสันติชล และร่วมรับประทานอาหารกลางวันแบบจีนยูนนาน ร่วมปาร์ตี้สุดเอ็กซ์คลูซีฟ ชมมินิคอนเสิร์ตเพลงรักจากศิลปินชื่อดังในค่ำคืนวันวาเลนไทน์ สอบถามเพิ่มเติมได้ที่ ททท.สำนักงานแม่ฮ่องสอน โทร 0-5361-2982-3 และบริษัท ดนตรีสีสัน จำกัด โทร 0-5385-0778-9,เพลินวาน เทศกาลแห่งความรัก,วันที่ 14-15 ก.พ. 2558 จ.ประจวบคีรีขันธ์ ชวนเที่ยวงาน เทศกาลแห่งความรัก ณ เพลินวาน หัวหิน ภายในงานนักท่องเที่ยวจะได้เดินชม ชิม ช็อป กับอาหารรสชาติอร่อย และสินค้าเก๋ไก๋สไตล์เพลินวาน พร้อมกันนี้ ยังเปิดพื้นที่ให้ทุกคนได้ร่วมปล่อยของแฟนเก่าที่เก็บไว้ไม่ใช้แล้ว มาเลหลังกันให้ลืมความเศร้า ทิ้งความช้ำไปกับงาน เลหลัง (ของ) แฟนเก่า ในวันแห่งความรักอีกด้วย และในวันที่ 14 ก.พ. พบกับมินิคอนเสิร์ตคุณเอ้ The Voice 3 ที่ เพลิน เพลิน บาร์ (ค่าบัตร 500 บาท) สอบถามเพิ่มเติม โทร. 09-4573-1746 หรือ 0-3252-0311 ต่อ 101,Adventure Wedding Thailand,วันนี้ จ.ราชบุรี ชวนตามติดภารกิจรักในกิจกรรม Adventure Wedding Thailand ครั้งที่ 12 ณ อ.สวนผึ้ง จ.ราชบุรี กับกิจกรรมผจญภัยที่ตื่นเต้นและท้าทาย กิจกรรมนี้เป็นกิจกรรมที่คู่รักต้องสมัครก่อนล่วงหน้า โดยเมื่อผ่านขั้นตอนการสมัครเรียบร้อยแล้ว จะได้เข้าร่วมกิจกรรมสนุกๆ พร้อมเข้าพักฟรี ในรีสอร์ตสุดหรู ณ The Scenery Vintage Farm รับแพ็กเกจวิวาห์ผจญภัย และเปิดประสบการณ์ความรักแปลกใหม่ครั้งแรกของโลกกับ 3 ด่านพิสูจน์รักแท้ ณ Pa Ngam Aventure Park ซึ่งภายในงานคู่รักจะต้องร่วมกิจกรรม ดังนี้,ด่าน 1 รันเวย์วิวาห์บทใหม่ ที่คู่บ่าวสาวจะต้องวิ่งหนีบอลดอกไม้ขนาดยักษ์ สู่ประตูเงินประตูทองให้ทันเวลา ด่าน 2 สืบทอดตำนานโบราณแห่งเค้กแต่งงาน คู่บ่าวสาวขึ้นไปยืนจูบบนยอดเค้กวิวาห์ยักษ์ สูง 6 เมตร และ ด่าน 3 เจ้าบ่าวพิสูจน์รักแท้ด้วยการปีนหน้าผาจำลองเพื่อขึ้นไปขอความรักจากเจ้าสาว บนยอดหน้าผาสูง 12 ม. แวดล้อมด้วยเทือกเขาตะนาวศรีงดงาม สอบถามข้อมูลเพิ่มเติม โทร. 08-2965-4998, 09-3964-9989, 08-3016-7071 หรือ ,www.facebook.com/tatphetfanpage,เทศกาลความรัก ณ เขื่อนศรีนครินทร์,วันนี้-14 ก.พ. 2558 จ.กาญจนบุรี ชวนร่วมงาน เทศกาลความรัก ณ เขื่อนศรีนครินทร์ อ.ศรีสวัสดิ์ จ.กาญจนบุรี ภายในงานพบกับ กิจกรรมคู่รักรักษ์โลก การสร้างฝายชะลอน้ำ เดินเล่นช็อปปิ้งสินค้าพื้นเมือง และชมคอนเสิร์ตจากศิลปินดังในบรรยากาศโรแมนติกบนสันเขื่อน ชมการแข่งขันกีฬามหาสนุก และการแข่งขันฟุตบอลดารา ได้แก่ ทีมรวมดาราช่อง 7 สี ซึ่งนำโดย ธันญ์ ธนากร, บี๋ สุวิทย์, วิด ไฮเปอร์, โชคชัย เจริญสุข, เอ็กซ์ ไฮแจ็ค, แจ๊ค ไอเฟล และอื่นๆ อีกมากมาย สอบถามเพิ่มเติม โทร. 0-3457-4248, 0-3451-1200, 0-3451-2500,วิวาห์ใต้สมุทร 2015,วันนี้-14 ก.พ. 2558 จ.ตรัง เชิญร่วมงาน วิวาห์ใต้สมุทร 2015 ณ ตัวเมืองตรังและหาดปากเมง อ.สิเกา จ.ตรัง ภายในงานพบกับ การจัดงานวิวาห์อย่างยิ่งใหญ่ โดยในปีนี้ จะมีคู่บ่าวสาวทั้งชาวไทยและชาวต่างชาติ เข้าร่วมงาน ประมาณ 50 คู่ มีขบวนกลองยาวและฟ้อนรำ ขบวนแห่คู่บ่าวสาว ช่วงกลางคืนจะมีพิธีกินเหนียวของคู่บ่าวสาวตามประเพณีแต่งงานของคนตรัง ซึ่งได้ยึดถือเป็นประเพณีมาตั้งแต่โบราณ  ,มีพิธีการ รดทรายสังข์ พิธีจดทะเบียนสมรสใต้ทะเล และสำหรับคู่บ่าวสาวที่ไม่ดำน้ำแต่ประสงค์จะร่วมพิธีวิวาห์ใต้สมุทร 2015 ก็จะมีการว่ายน้ำเพื่อชมความงามของถ้ำมรกต ซึ่งเป็นอันซีนไทยแลนด์ทะเลตรัง และมีการปลูกต้นไม้แห่งความรัก เพื่อเป็นอนุสรณ์แห่งความรักบริเวณ สวนพฤกษศาสตร์ทุ่งค่าย อีกด้วย สอบถามเพิ่มเติมได้ที่หอการค้าจังหวัดตรัง โทร. 0-7521-0238, 0-7522-5353 และ ททท. สำนักงานตรัง โทร. 0-7521-5867, 0-7521-1058 , 0-7521-1085,สมรสบนหลังช้าง,วันที่ 14 ก.พ. 2558 จ.สุรินทร์ ชวนคู่รักร่วมพิธีสมรสสุดอลังการ ในงาน จดทะเบียนสมรสบนหลังช้าง ครั้งที่ 9 ประจำปี 2558 ณ ศูนย์คชศึกษา บ้านตากลาง ต.กระโพ อ.ท่าตูม จ.สุรินทร์ ภายในงานมีการประกอบพิธี ซัดเต การสู่ขวัญบ่าวสาวแบบชาวกวย และจะมีพิธีแห่ขันหมากบนหลังช้าง การเลี้ยงอาหารช้างเพื่อความเป็นสิริมงคล และร่วมนั่งช้างจดทะเบียนบนหลังช้าง ที่ถือว่าเป็นสัตว์แห่งความมงคล ,ทั้งนี้ คู่สมรสทุกคู่จะไม่เสียค่าใช้จ่ายใดๆ ทั้งสิ้น และจะได้ร่วมพิธีฉลองมงคลสมรสหมู่แสนหวาน ณ สถานที่สุดหรูใจกลางเมือง สอบถามเพิ่มเติมเพื่อไปเที่ยวชมได้ที่ ที่ว่าการอำเภอท่าตูม โทร. 0-4459-1141 หรือ สมาคมส่งเสริมการท่องเที่ยวจังหวัดสุรินทร์ โทร. 08-9949-1185, 0-4451-4447-8 หรือ TAT Call center 1672,งานวิวาห์ล้านบัว,วันที่ 14-15 ก.พ. 2558 จ.อุดรธานี ชวนร่วมงาน วิวาห์ล้านบัว ณ บ้านเดียม ต.เชียงแหว อ.กุมภวาปี จ.อุดรธานี ภายในงาน คู่รักจะได้ร่วมไปในขบวนแห่สามล้อ คู่รักวิวาห์ล้านบัว เพื่อเดินทางไปสักการะสิ่งศักดิ์สิทธิ์เมืองอุดรธานี ซึ่งประกอบไปด้วยพระพุทธโพธิ์ทอง, ศาลหลักเมือง, ท้าวเวสสุวรรณ จากนั้นร่วมพิธีบายศรีสู่ขวัญคู่รัก พิธีผูกพันสัญญารักมั่น และบันทึกภาพท่ามกลางความสวยงามของทะเลบัวแดง สอบถามเพิ่มเติมได้ที่ ททท.สำนักงานอุดรธานี โทร. 0 4232 5406-7 หรือ TAT Call Center 1672,ขอบคุณภาพจาก การท่องเที่ยวแห่งประเทศไทย (ททท.) thai.tourismthailand.org, TAT Surin, TAT Supan, ททท.แม่ฮ่องสอน, ททท.ตาก, ททท.ประจวบคีรีขันธ์, ททท.เพชรบุรี, ททท.กาญจนบุรี และ tiewpakklang.com
Will you marry me? เป็นประโยคหวานซึ้งที่ช่างเหมาะกับบรรยากาศในช่วงนี้จริงๆเชื่อว่ามีคู่รักที่กำลังจะเข้าสู่พิธีวิวาห์กันในวันวาเลนไทน์ปีนี้หลายคู่ทีเดียวโดยเฉพาะงานแต่งที่จัดขึ้นท่ามกลางบรรยากาศแสนโรแมนติกของสถานที่ท่องเที่ยว
ท่องเที่ยววาเลนไทน์,วาเลนไทน์ไปไหนดี,เที่ยวโรแมนติกปี58,สถานที่ท่องเที่ยวสุดโรแมนติก,ท่องเที่ยว,เที่ยวเติมรัก,ปฏิทินท่องเที่ยว,ไทยรัฐออนไลน์,ข่าว,ข่าวไลฟ์สไตล์